Ункстаф мокшень оцязорть валонц вельде 3000 четвертина модать соказь и васенце же кизоня, видезь сёроса и куйгорса, а штоба улель мезьса ардомс малацекс ярмаркати, ушедсть тиендема коромыслат и решетат. Ламос ванонкшнесть лама тюсса севонть эса, шувф малаце лоткста и арьсесть тиендемс эздокза эрявикс сяканят. Вов и эвондасть мазоптф сяканят и шаванят, конатнень тиендезь тястоконь машты ломаттне.